# Velika hajka

| Velika hajka |
| --- |
|  |
| Režiser | Fritz Lang  |
| Producent | * Robert Arthur
 |
| Scenarist(i) | * Sydney Boehm
* William P. McGivern
* Fritz Lang
 |
| Uloge | * Gloria Grahame
* Jocelyn Brando
* Alexander Scourby
* Lee Marvin
* Jeanette Nolan
* Carolyn Jones
* Willis Bouchey
* Robert Burton
* Celia Lovsky
* Dorothy Green
* Edith Evanson
* Peter Whitney
* Adam Williams
* Glenn Ford
* Dan Seymour
* Harry Lauter
* John Crawford
* Ric Roman
* Sidney Clute
* Chris Alcaide
* Phil Arnold
* Howard Wendell
 |
| Muzika | * Mischa Bakaleinikoff
 |
| Kinematografija | Charles Lang  |
| Montaža | * Charles Nelson
 |
| Produkcija | * Columbia Pictures
 |
| Distributer | * Columbia Pictures
* Netflix
 |
| Premijera | * 14 oktobar 1953
* 1 februar 1954
* 5 februar 1954
 |
| Trajanje | 89 minuta  |
| Zemlja | * Sjedinjene Američke Države
 |

Velika hajka američki je film noir snimljen 1953. godine u režiji Fritza Langa u kojem glavne uloge tumače Glenn Ford, Gloria Grahame, i Jocelyn Brando. Film je priča o policajcu koji se bori protiv mafije koja kontroliše grad, kao i svojim korumpiranim nadređenima dok istražuje ubistvo.

Scenarij je zasnovan na seriji novinskih članaka William P. McGiverna objavljenih u magazinu *The Saturday Evening Post*, koji su 1953. objavljeni kao roman, koji je napisao bivši kriminalistički reporter Sydney Boehm. 2011. godine film je odabran na čuvanje u Nacionalnom filmskom registru Kongresne biblioteke 2011. godine.

## Radnja

Detektiv za ubistva, narednik Dave Bannion, iz policijske uprave Kenport, pozvan je da istraži samoubistvo kolege policajca, Toma Duncana. Duncan ostavlja za sobom pismo naslovljeno na okružnog tužioca. Njegova žena, Berta, pronalazi kovertu i zaključava je u svom sefu. Ona kaže Bannionu da je njen muž bio depresivan jer je bio lošeg zdravlja.

Ljubavnica pokojnog policajca, Lucy Chapman, protivrječi gospođi Duncan, govoreći naredniku Bannionu da Tom Duncan nije bio lošeg zdravlja i nije imao razloga da se ubije, ali je nedavno pristao na razvod sa suprugom. Sljedećeg dana, poručnik Ted Wilks je pod pritiskom "odozgo" da zatvori slučaj i naređuje Banionu da odustane od istrage. Lucy Chapman pronađena je zadavljena, njeno tijelo prekriveno opekotinama od cigareta. Bannion prima prijeteće pozive u svojoj kući. Suočava se s Mikeom Laganom, mafijaškim bosom koji upravlja gradom, i otkriva da su ljudi previše uplašeni da bi se suprotstavili kriminalnoj organizaciji. Kada Bannion ignoriše upozorenja da odustane, pod njegov automobil je podmetnut dinamit. Auto-bomba ubija njegovu ženu, Katie. Optužujući svoje nadređene za korupciju, Bannion vrijeđa korumpiranog policijskog komesara Higginsa, optužujući ga da je poslušao naređenja Lagane. Higgins odmah suspenduje Banniona i naređuje mu da preda svoju značku. Odlučan da pronađe odgovorne za ubistvo svoje žene, Bannion nastavlja istragu.

On se nada da će otkriti trag u noćnom klubu pod nazivom "The Retreat". Kada Laganin drugi pomoćnik, Vince Stone, kažnjava jednu ženu u klubu, oprživši je opuškom cigare, Bannion se suprotstavlja njemu i njegovim nasilnicima. Ovo impresionira Stoneovu djevojku, Debby Marsh. Njih dvoje su se dogovorili i odvezli taksijem do hotela u kojem on sada živi. Kada Debby slučajno podsjeti Banniona na njegovu pokojnu ženu, on joj kaže da ode. Debby se nevoljko vraća u Stoneov penthouse. Optužuje je da je razgovarala s Bannionom o njegovim aktivnostima i baca joj džezvu kipuće kafe u lice. Higins, koji je tamo igrao poker sa Stoneom i njegovom grupom, vodi je u bolnicu.

Debby se sklanja kod Banniona u njegovom hotelu; lijeva strana njenog lica jako opečena i prekrivena zavojima. Radi zaštite, smješta je u hotelsku sobu blizu njegove. Debby identificira čovjeka koji je organizirao postavljanje auto-bombe kao Larryja Gordona, jednog od Stoneovih saradnika. Ona mu također kaže gdje je Gordon odsjeo. Bannion prisiljava Gordona da prizna bombaški napad na automobil i otkrije da Duncanova udovica ucjenjuje Stonea i Laganu inkriminirajućim dokumentima. Bannion pošteđuje život Gordonu, ali obećava da će proširiti vijest da je on progovorio. Nakon toga, Stoneovi ljudi ubijaju Gordona. Bannion se tada suprotstavlja gospođi Duncan, optužujući je da je izdala Lucy Chapman i zaštitila Laganu i Stonea. Držeći ruke na njenom grlu, Bannion govori gospođi Duncan da će, ako bude ubijena, biti otkriveni dokazi koje ima protiv Lagane. Prije nego što je Bannion uspio ispuniti svoje prijetnje, stižu policajci koje je poslao Lagana i on je prisiljen otići.

Bannion ide da se obračuna sa Stoneom kada Wilks stigne, sada spreman da se suprotstavi mafiji i svom korumpiranom šefu. Debby odlazi do gospođe Duncan i počinje pričati o njihovoj povezanosti s gangsterima. Kada gospođa Duncan pokuša nazvati Stonea za pomoć, Debby je ubija iz pištolja. Bannion prati Stonea, koji se vraća u svoj penthouse gdje ga čeka Debby. Ona mu baca kipuću kafu u lice u znak osvete. Stone uzvraća tako što je upuca. Nakon kratke borbe, Bannion hvata Stonea. Dok Debby umire na podu, priznaje da je pucala u gospođu Duncan. Stone je uhapšen zbog ubistva i osuđujućih dokaza policajca Duncana koje je ostavio u poruci za državnog tužioca što je sad sve javno objavljeno. Lagana i Higgins su optuženi, a Bannion je vraćen na posao detektiva za ubistva.

## Reference

## Vanjski linkovi

* *Velika hajka* na AFI-jevom katalogu
* *Velika hajka* na IMDb-ju
* *Velika hajka* na AllMovieju
* *Velika hajka* na Rotten Tomatoesu
* *The Big Heat* sa sajta *Greatest Film*